ananddey/assamese-wiki-corpus huggingface dataset:
কলিয়াবৰ মহকুমা

কলিয়াবৰ , অসমৰ নগাঁও জিলাৰ পূব দিশত অৱস্থিত অন্তৰ্ভুক্ত এখন মহকুমা। নগাঁও জিলাৰ পৰা ইয়াৰ দূৰত্ব ৪৮ কিলোমিটাৰ। উজনি আৰু নামনি অসমৰ মধ্যত ইয়াৰ অৱস্থিতি। উপক্ৰান্তীয় অঞ্চলটোৰ ৯৩০ - ৯৮০ পূব দ্ৰাঘিমাংশ ২৬০-২৭০ উত্তৰ অক্ষাংশৰ মাজত অৱস্থিত। কলিয়াবৰৰ মাটিকালি প্ৰায় ৯৭,১১৮ হেক্টৰ।

চাৰিসীমা

কলিয়াবৰৰ পূবে কাজিৰঙা ৰাষ্ট্ৰীয় উদ্যান, পশ্চিমে চামধৰা গড়, উত্তৰে ব্ৰহ্মপুত্ৰ নদী আৰু দক্ষিণে কাৰ্বি পাহাৰ অৱস্থিত।

"টু্ন্‌-ৰুং-ডাম্‌" - আহোম বা টাই ভাষাৰ কলিয়াবৰ নামটোৰ পৰিচয় থকা বুলি জনা যায়। আহোমসকলৰ ভাষাত টু‌ন্‌ মানে কলীয়া বা ক’লা ডাৱৰ ৰুং মানে বৰ আৰু ডাম্‌ শব্দৰ অৰ্থ হ’ল গছ। অৰ্থাৎ কলীয়া বৰ গছেৰে ভৰি থকা ঠাই কলিয়াবৰ।

প্ৰাচীন কীৰ্তিচিহ্নসমূহ

কামাখ্যা দেৱালয়, শিলঘাটত এই দেৱালয়খন অৱস্থিত।
ভৰালী নামঘৰ, হাটবৰৰ পৰা কিছু নিলগত নামঘৰটো অৱস্থিত।
হাতীমূৰাৰ দুৰ্গা মন্দিৰ।
খাৰ বাৰুদৰ ঘৰ আৰু প্ৰাচীন বৰতোপ।
জয়ন্তীপুৰৰ বৰমছজিদ।
কলিয়াবৰ কনিষ্ঠ মহাবিদ্যালয়
কলিয়াবৰ শিক্ষা মহাবিদ্যালয়।
কুঁৱৰীটোল উচ্চতৰ মাধ্যমিক বিদ্যালয়
পশ্চিম কলিয়াবৰ উচ্চ মাধ্যমিক বিদ্যালয়
কেন্দ্রীয় বিদ্যালয় মিছা ছাউনী
মিছা উচ্চ মাধ্যমিক বিদ্যালয়
হলি ফেইথ ইংলিছ স্কুল
সন্দিপনী বিদ্যামন্দিৰ
ডন বস্কো স্কুল, মিছা
বৰভগীয়া উচ্চ মাধ্যমিক বিদ্যালয়
মিছা ভূঞাপট্টী প্ৰাথমিক বিদ্যালয়
মিছা শশীকান্ত বৰুৱা মধ্য ইংৰাজী বিদ্যালয়
খালৈআটি প্ৰাথমিক বিদ্যালয়
দিঘলীআটি প্ৰাথমিক বিদ্যালয়
ৰহধলা চৰকাৰী নিম্ন বুনিয়াদী বিদ্যালয়
ৰহধলা নেহেৰু মধ্য ইংৰাজী বিদ্যালয়
আদৰ্শ উচ্চ মাধ্যমিক বিদ্যালয়, কলিয়াবৰ
কস্তুৰবা আশ্ৰম নিম্ন বুনিয়াদী বিদ্যালয়
কলিয়াবৰ আদৰ্শ জাতীয় বিদ্যালয়
চৰ্দাৰ বল্লভভাই পেটেল মজলীয়া বিদ্যালয়
শিশু বিদ্যাপীঠ উচ্চ মাধ্যমিক বিদ্যালয়
শংকৰদেৱ শিশু নিকেতন
চেইন্ট ৰ'বাৰ্টচ্ হাই স্কুল
হিন্দুস্তানী কেন্দ্রীয় বিদ্যালয়
জখলাবন্ধা উচ্চতৰ মাধ্যমিক বিদ্যালয়
বিমলা একাডেমী
আয়ুস পাবলিক স্কুল
কিড ভেদা কলিয়াবৰ
মধ্য কলিয়াবৰ ছোৱালী উচ্চ মাধ্যমিক বিদ্যালয়
কলিয়াবৰ ছোৱালী উচ্চতৰ মাধ্যমিক বিদ্যালয়
বেঙেনাআটি চৰকাৰী নিম্ন বুনিয়াদী বিদ্যালয়
দলগাওঁ মধ্য ইংৰাজী বিদ্যালয়
দলগাওঁ মোক্তাব বিদ্যালয়
কলিয়াবৰ উচ্চতৰ মাধ্যমিক বিদ্যালয়
চিকনী বৰহলা উচ্চ মাধ্যমিক বিদ্যালয়
পশ্চিম কলিয়াবৰ কনিষ্ঠ মহাবিদ্যালয়

বিখ্যাত লোকসকল

আত্মাৰাম শৰ্মা, সাহিত্যিক, তেখেতে বাইবেলৰ অসমীয়া অনুবাদ ‘ধৰ্মপুস্তক’ ১৮১৩ চনত প্ৰকাশ কৰি উলিয়াইছিল।
মহিম বৰা, সাহিত্যিক তথা অসম সাহিত্য সভাৰ প্ৰাক্তন সভাপতি।
তিলক হাজৰিকা, সংবাদ মাধ্যমৰ লগত জড়িত তথা অসমীয়া ৰম্য সাহিত্য ৰচক। ১৯৯৬ চনত সাহিত্য অকাডেমিৰ অনুবাদ বঁটা বিজয়ী।
ৰঞ্জু হাজৰিকা, ঔপন্যাসিক।
জীৱেশ্বৰ গোস্বামী, (১৯০৪ - ১৯৮২) "উষা পৰিণয়" নাটৰ ৰচক। এখেতক নৃত্যচাৰ্য উপাধিৰে বিভূষিত কৰা হৈছিল।
গিৰিকান্ত মহন্ত, (১৯০৯-১৯৮০) "শ্ৰী শ্ৰী শংকৰদেৱৰ জন্মযাত্ৰা নাট" (১৯৪৭) নামৰ এখন নাট ৰচনা তথা "সত্ৰীয়া নৃত্য আৰু সত্ৰীয়া নৃত্যৰ তাল (মধ্য অসম)" নামৰ গ্ৰন্থ ৰচনা কৰিছিল।
লক্ষেশ্বৰ হাজৰিকা, (জন্ম- ১৯১৭), সাহিত্যিক।
বিদ্যাকান্ত হাজৰিকা, (জন্ম - ১৯২৬) ৰাষ্ট্ৰীয় পুৰস্কাৰ প্ৰাপ্ত শিক্ষাবিদ, মুক্তিযোদ্ধা তথা সাহিত্যিক।
যতিন্দ্ৰ কুমাৰ বৰগোহাঞি =বিশিষ্ট সাহিত্যিক,সাংবাদিক ,সাহিত্য অকাডেমিৰ অনুবাদ বটা বিজয়ী |

আলোকচিত্ৰ ভৰাল

লগতে চাওক

কলিয়াবৰৰ হেজাৰী ভাওনা
কলিয়াবৰ (লোকসভা সমষ্টি)
কলিয়াবৰ মহাবিদ্যালয়
মিছা
পশ্চিম কলিয়াবৰ উচ্চ মাধ্যমিক বিদ্যালয়

তথ্যসূত্ৰ

বাহ্যিক সংযোগ

শ্ৰেণী:অসমৰ মহকুমা
শ্ৰেণী:নগাঁও জিলা
চীনৰ স্বাস্থ্য

চীনৰ স্বাস্থ্য হৈছে এক জটিল আৰু বহুমুখী বিষয় যিয়ে জনস্বাস্থ্য নীতি, স্বাস্থ্যসেৱাৰ আন্তঃগাঁথনি, পৰিৱেশ-সংক্ৰান্তীয় কাৰক, জীৱনশৈলীৰ পছন্দ আৰু আৰ্থ-সামাজিক অৱস্থাকে ধৰি বহুতো দিশ সামৰি লৈছে।

বিগত কেইটামান দশকত চীনে জনস্বাস্থ্য উন্নত কৰাৰ ক্ষেত্ৰত যথেষ্ট অগ্ৰগতি লাভ কৰিছে। ১৯৮১ চনত ৬৭.৮ বছৰৰ পৰা ২০১৯ চনত চীনত আয়ুস-প্ৰত্যাশা ৭৬.৭ বছৰলৈ বৃদ্ধি হৈছে। চীনা চৰকাৰে স্বাস্থ্য নীতি আৰু পদক্ষেপ ৰূপায়ণ কৰিছে; য’ত স্বাস্থ্যসন্মত চীন ২০৩০ কাৰ্যসূচীও আছে৷ ইয়াৰ লক্ষ্য হৈছে দীৰ্ঘদিনীয়া ৰোগ, সংক্ৰামক ৰোগ, আৰু পৰিৱেশ স্বাস্থ্যজনিত বিপদৰ দৰে মুখ্য স্বাস্থ্যজনিত প্ৰত্যাহ্বানসমূহৰ সৈতে মোকাবিলা কৰি জনস্বাস্থ্যৰ ৰূপৰেখা উন্নত কৰা।

কিন্তু চীন এতিয়াও উল্লেখযোগ্য স্বাস্থ্যজনিত প্ৰত্যাহ্বানৰ সন্মুখীন হৈছে; য'ত বায়ু প্ৰদূষণ, খাদ্য সুৰক্ষাৰ চিন্তা, মধুমেহ আৰু হৃদযন্ত্ৰৰ ৰোগৰ দৰে অসংক্ৰামক ৰোগৰ ক্ৰমবৰ্ধমান বোজা আৰু বৃদ্ধ জনসংখ্যা আদি অন্তৰ্ভুক্ত।

চীনৰ স্বাস্থ্যসেৱা ব্যৱস্থাটো ৰাজহুৱা আৰু ব্যক্তিগত প্ৰদানকাৰীৰ মিশ্ৰণ, য’ত চৰকাৰে জনসাধাৰণক মৌলিক স্বাস্থ্যসেৱা সেৱা প্ৰদানৰ দায়িত্ব লয়। কিন্তু চহৰ আৰু গ্ৰাম্য অঞ্চলৰ লগতে বিভিন্ন আৰ্থ-সামাজিক গোটৰ মাজত স্বাস্থ্যসেৱাৰ সুবিধাৰ ক্ষেত্ৰত যথেষ্ট বৈষম্য আছে।

শেহতীয়া বছৰবোৰত চীনে প্ৰাথমিক স্বাস্থ্যসেৱাৰ সুবিধাসমূহৰ উন্নয়ন আৰু স্বাস্থ্য বীমাৰ বিস্তাৰ তথা সম্প্ৰসাৰণত বিনিয়োগকে ধৰি স্বাস্থ্যসেৱাৰ আন্তঃগাঁথনি উন্নত কৰাৰ প্ৰচেষ্টা চলাইছে। ইয়াৰ উপৰি চৰকাৰে ধূমপান আৰু মেদবহুলতা-বিৰোধী পদক্ষেপৰ দৰে কেইবাটাও জনস্বাস্থ্য অভিযান ৰূপায়ণ কৰিছে।

এই প্ৰচেষ্টাসমূহৰ পিছতো চীনত স্বাস্থ্যৰ ফলাফল উন্নত কৰাৰ বাবে এতিয়াও বহু কাম কৰিবলগীয়া আছে। মানৱ অধিকাৰ জোখা পদক্ষেপয়ে বিচাৰি উলিয়াইছে যে চীনে স্বাস্থ্যৰ অধিকাৰৰ বাবে যিখিনি পূৰণ কৰিব লাগে তাৰ ৯৮.৪% আয়ৰ স্তৰত ভিত্তি কৰি পূৰণ কৰি আছে। শিশুৰ ক্ষেত্ৰত স্বাস্থ্যৰ অধিকাৰৰ কথা মন কৰিলে চীনে বৰ্তমানৰ আয়ৰ ওপৰত ভিত্তি কৰি আশানুৰূপ ৯৮.৬% লাভ কৰে। প্ৰাপ্তবয়স্ক জনসংখ্যাৰ মাজত স্বাস্থ্যৰ অধিকাৰৰ সন্দৰ্ভত দেশৰ আয়ৰ স্তৰৰ ওপৰত ভিত্তি কৰি আশানুৰূপ ৯৭% লাভ কৰে। প্ৰজনন স্বাস্থ্যৰ অধিকাৰৰ কথা বিবেচনা কৰিলে দেশখনে লাভ কৰা সম্পদ (আয়)ৰ ভিত্তিত যিখিনি লাভ কৰিব বুলি আশা কৰা হয় তাৰ ৯৯.৬% পূৰণ কৰি আছে। সামগ্ৰিকভাৱে স্বাস্থ্যৰ অধিকাৰৰ মূল্যায়ন কৰোঁতে চীন "ভাল" শ্ৰেণীতে পৰে।

তথ্যসূত্ৰ

শ্ৰেণী:এছিয়াৰ স্বাস্থ্য
২৩ মাৰ্চ

জন্ম

১৫৫৮ - ভট্টদেৱ, অসমৰ শঙ্কৰোত্তৰ কালৰ কবি। (মৃত্যু: ১৬৩৮)
১৬১৪ - জাহানাৰা বেগম, মোগল ৰাজকুমাৰী।
১৮৮০ - বাসন্তী দেৱী, ভাৰতীয় স্বাধীনতা সংগ্ৰামী।
১৮৯৮ - নলিনীবালা দেৱী, অসমীয়া ‌কবি আৰু লেখিকা। (মৃত্যু: ২৪ ডিচেম্বৰ, ১৯৭৭)
১৯১০ - আকিৰা কুৰোছাৱা, জপানীজ বোলছবি নিৰ্মাতা।
১৯১০ - ৰামমনোহৰ লোহিয়া - ভাৰতৰ স্বাধীনতা সংগ্ৰামী।
১৯২৪ - বীৰেণ বৰকটকী, অসমীয়া সাহিত্যিক আৰু শিক্ষাবিদ। (মৃত্যু: ৪ নৱেম্বৰ, ২০০২)
১৯৫৩ - ইলা কাকতি, অসমীয়া অভিনেত্ৰী।
১৯৬১ - শকুন্তলা দলে গামলিন, ভাৰতীয় প্ৰশাসনিক সেৱাৰ বিষয়া।
১৯৭৬ - স্মৃতি ইৰানী, ভাৰতীয় ৰাজনৈতিক নেতা।
১৯৮৭ - কংগনা ৰাণাৱত, ভাৰতীয় অভিনেত্ৰী।

মৃত্যু

১৯৩১ - ভগৎ সিং, (জ.১৯০৭), সুখদেব থাপৰ (জ.১৯০৮) আৰু শিৱৰাম ৰাজগুৰু (জ.১৯০৮) - ভাৰতৰ স্বাধীনতা সংগ্ৰামী। এই তিনিজনক ব্ৰিটিছ চৰকাৰে ফাঁচী দিয়ে। এই দিনটো ভাৰতত শ্বহীদ দিৱস হিচাপে পালন কৰা হয়।
১৯৯৫ - শক্তি চট্টোপাধ্যায়, বাঙালি কবি আৰু লিখক। (জন্ম: ২৫ নৱেম্বৰ,১৯৩৩)

দিৱস

শ্বহীদ দিৱস (ভাৰত)
বিশ্ব জলবায়ু বিজ্ঞান দিৱস
বিশ্ব নাস্তিক দিৱস
পাকিস্তান দিৱস (পাকিস্তান)
পৰিয়াল দিৱস (দক্ষিণ আফ্ৰিকা)

তথ্য সংগ্ৰহ

বাহ্যিক সংযোগ

বিবিচি: এই দিনত
হেমলতা মহিশ্বৰ

হেমলতা মহিশ্বৰ (ইংৰাজী: Hemlata Mahishwar; জন্ম: ৫ নৱেম্বৰ ১৯৬৬) এগৰাকী ভাৰতীয় হিন্দী লেখিকা, সাহিত্য সমালোচক আৰু পণ্ডিত। তেওঁ মূলতঃ দলিত সাহিত্য আৰু মহিলা অধ্যয়নৰ ক্ষেত্ৰত বিশেষজ্ঞতাৰ বাবে পৰিচিত।

প্ৰাৰম্ভিক জীৱন আৰু শিক্ষা

১৯৬৬ চনৰ ৫ নৱেম্বৰত ভাৰতৰ মধ্যপ্ৰদেশৰ বালাঘাটত হেমলতাৰ জন্ম হৈছিল। তেওঁৰ পিতৃ ৰামপ্ৰসাদ মেছৰাম এগৰাকী খাদ্য পৰিদৰ্শক আছিল আৰু মাতৃ প্ৰেমলতা মেছৰাম এগৰাকী গৃহিনী আছিল। পিতৃৰ চাকৰিৰ সূত্ৰে বিভিন্ন সৰু সৰু গাঁও আৰু চহৰলৈ সঘনাই সলনি হৈ থকাৰ বাবে এঠাইতে শিক্ষা অব্যাহত ৰখাটো তেওঁৰ বাবে প্ৰত্যাহ্বানমূলক আছিল। ষষ্ঠ আৰু সপ্তম শ্ৰেণী বালাঘাটত আৰু অষ্টম তথা নৱম শ্ৰেণী বস্তাৰত অধ্যয়ন কৰিছিল। তেওঁ ১৯৮৩ চনত বস্তাৰৰ কালিবাডীস্থিত চৰকাৰী কন্যা উচ্চতৰ মাধ্যমিক বিদ্যালয়ৰপৰা উচ্চতৰ মাধ্যমিক শিক্ষা সম্পূৰ্ণ কৰে। ইয়াৰ পিছত হেমলতাই ৰায়পুৰৰ দুৰ্গা কলেজৰপৰা হিন্দী সাহিত্যত স্নাতক (বি.এ.) আৰু স্নাতকোত্তৰ (এম.এ.) ডিগ্ৰী লাভ কৰে। পৰৱৰ্তী সময়ত তেওঁ বি.এড°, এম.ফিল. আৰু পিএইচডি ডিগ্ৰীও সম্পূৰ্ণ কৰে।

কৰ্মজীৱন

২০১০ চনৰ পৰা তেওঁ নতুন দিল্লীৰ জামিয়া মিলিয়া ইছলামিয়াৰ হিন্দী বিভাগত এগৰাকী অধ্যাপক হিচাপে সেৱা আগবঢ়াই আহিছে। ইয়াৰ পূৰ্বে তেওঁ ছত্তীশগড়ৰ বিলাসপুৰস্থিত গুৰু ঘাসীদাস বিশ্ববিদ্যালয়ৰ হিন্দী বিভাগৰ মুৰব্বী আছিল, য’ত তেওঁ ১৯৮৯ চনৰ পৰা ২০১০ চনলৈকে অৱদান আগবঢ়াইছিল।

নিৰ্বাচিত কৰ্মসমূহ

প্ৰকাশন

ৰাষ্ট্ৰীয় অস্মিতা: এক ভাৰতীয় দৃষ্টিভংগ ৰাষ্ট্ৰীয় অস্মিতা: এক ভাৰতীয় দৃষ্টিভংগ অন্যথা, সম্পাদক: কৃষ্ণ কিশোৰ। ১ জুন ২০০৮
ভাষা ঔৰ ভাষাহীনতা ভাষা ঔৰ ভাষাহীনতা কৃতি সংস্কৃতি সন্ধান। ১ জানুৱাৰী ২০০৫

তথ্যসূত্ৰ

বাহ্যিক সংযোগ

হেমলতা মহিশ্বৰ ফৰৱাৰ্ড প্ৰেছৰ লেখক হিচাপে।

শ্ৰেণী:লেখিকা
শ্ৰেণী:ভাৰতীয় সাহিত্যিক
শ্ৰেণী:হিন্দী সাহিত্যিক
কমফোৰ্ট ৱুমেন

কমফোৰ্ট ৱুমেন বা কমফোৰ্ট গাৰ্ল আছিল দ্বিতীয় বিশ্বযুদ্ধৰ পূৰ্বে আৰু সাম্ৰাজ্যবাদী জাপানী সেনাই দখল কৰা দেশ আৰু ভূখণ্ডত যৌন দাসত্বত আকোৱালি ল’বলৈ বাধ্য কৰোৱা মহিলা আৰু ছোৱালী। "কমফোৰ্ট ৱ’মেন" শব্দটো জাপানী ইয়ানফু শব্দৰ (慰安婦)ৰ অনুবাদ, যাৰ আক্ষৰিক অৰ্থ হৈছে "সুখ, সান্ত্বনা দিয়া মহিলা"।

কিমানগৰাকী মহিলা ইয়াৰ সৈতে জড়িত আছিল সেই সম্পৰ্কে বেলেগ বেলেগ অনুমান কৰা হয়। বেছিভাগ ইতিহাসবিদৰ মতে কমফোৰ্ট ৱুমেনৰ সংখ্যা ৫০,০০০–২০০,০০০ৰ ভিতৰত;[8] সঠিক সংখ্যাৰ ওপৰত এতিয়াও গৱেষণা আৰু বিতৰ্ক চলি আছে। বেছিভাগ মহিলাই কোৰিয়া, চীন আৰু ফিলিপাইনছকে ধৰি অধীকৃত দেশৰ আছিল। সামৰিক "কমফোৰ্ট ষ্টেচন"ৰ বাবে ব্যৱহাৰ কৰা মহিলাসকলো বাৰ্মা, থাইলেণ্ড, ফৰাচী ইণ্ডোচাইনা, মালয়, মানচুকুও, টাইৱান (তেতিয়াৰ জাপানৰ ওপৰত নিৰ্ভৰশীল দেশ), ডাচ ইষ্ট ইণ্ডিজ, পৰ্তুগীজ টিম’ৰ, পাপুৱা নিউ গিনি ( কিছুমান জাপানী-পাপুৱানকে ধৰি) আৰু অন্যান্য জাপান অধীকৃত ভূখণ্ডৰ পৰা আহিছিল। জাপান, চীন, ফিলিপাইনছ, ইণ্ডোনেছিয়া, মালয়, থাইলেণ্ড, বাৰ্মা, নিউ গিনি, হংকং, মাকাউ আৰু ফৰাচী ইণ্ডোচাইনাত কমফোৰ্ট ষ্টেচনসমূহ অৱস্থিত আছিল। নেদাৰলেণ্ড আৰু অষ্ট্ৰেলিয়াৰো কম সংখ্যক ইউৰোপীয় মূলৰ মহিলা ইয়াত জড়িত হৈ পৰিছিল; য’ত ডাচ্চ মহিলাৰ সংখ্যাই প্ৰায় ২০০–৪০০ আছিল। আন ইউৰোপীয় মহিলাৰ সংখ্যা অজ্ঞাত।

মূলতঃ যুদ্ধকালীন ধৰ্ষণৰ প্ৰাদুৰ্ভাৱ হ্ৰাস কৰিবলৈ, যিটো অধীকৃত ভূখণ্ডত জাপান বিৰোধী আৱেগ বৃদ্ধিৰ কাৰণ আছিল আৰু সৈনিকসকলক যৌন চাহিদা পূৰণ কৰিবলৈ এই বেশ্যালয়সমূহ স্থাপন কৰা হৈছিল। কিন্তু ধৰ্ষণ আৰু যৌন ৰোগ হ্ৰাস কৰাৰ লক্ষ্য থকাৰ পিছতো কমফোৰ্ট ষ্টেচনসমূহে ধৰ্ষণক আৰু অধিক ভয়াৱহ কৰি তুলিছিল আৰু যৌন ৰোগৰ বিস্তাৰ বৃদ্ধি কৰিছিল। বহু মহিলাক জোৰ-জবৰদস্তি কৰা হৈছিল বেশ্যালয়ত কাম কৰিবলৈ। সাক্ষ্য অনুসৰি সাম্ৰাজ্যবাদী জাপানী শাসনৰ অধীনত থকা দেশসমূহত কিছুমান যুৱতীক ঘৰৰ পৰা অপহৰণ কৰা হৈছিল। জাপানী মহিলাসকল প্ৰথমে সামৰিক বেশ্যালয়ৰ দাসত্বৰ বলি হৈছিল আৰু সমগ্ৰ জাপান, অ’কিনাৱা, জাপানৰ উপনিবেশ আৰু অধীকৃত ভূখণ্ড আৰু বিদেশৰ যুদ্ধক্ষেত্ৰ সমূহলৈ সৰবৰাহ কৰা হৈছিল। বহু ক্ষেত্ৰত সামৰিক বাহিনীৰ বাবে মহিলা ক্ৰয় কৰাৰ দায়িত্ব দিয়া স্থানীয় মধ্যভোগীয়ে তেওঁলোকক কাৰখানা বা ৰেষ্টুৰেণ্টত কাম কৰাৰ প্ৰতিশ্ৰুতি দি প্ৰতাৰণা কৰিছিল। কিছুমান ক্ষেত্ৰত সমতা আৰু মহিলাৰ বাবে উচ্চ শিক্ষাৰ পৃষ্ঠপোষকতাৰ অপপ্ৰচাৰ চলোৱা হৈছিল। আন আন প্ৰলোভনৰ ভিতৰত আছিল আউটপোষ্ট বা জাপানী সেনা ঘাটিত নাৰ্চৰ চাকৰিৰ বাবে ভুৱা বিজ্ঞাপন। এবাৰ নিযুক্তি পোৱাৰ পিছত তেওঁলোকক নিজৰ দেশৰ বা বিদেশৰ কমফোৰ্ট ষ্টেচনত আবদ্ধ কৰি ৰখা হৈছিল। কমফোৰ্ট ৱ’মেনৰএক উল্লেখযোগ্য সংখ্যক মহিলা নাবালক আছিল।

তথ্য উৎস

বাহ্যিক সংযোগ

শ্ৰেণী:পতিতাবৃত্তি
শ্ৰেণী:যৌন নিৰ্যাতন
শ্ৰেণী:নাৰীৰ বিৰুদ্ধে হিংসা
मुख्य पृष्ठ

If you are not able to view Assamese properly, please click here

"অসমীয়া গণশব্দকোষ"লৈ স্বাগতম!

অসমীয়া গণশব্দকোষ এখন অসমীয়া অভিধান। ইণ্টাৰনেটত বিনামূল্যে উপলব্ধ এই অভিধানৰ বিশেষত্বসমূহ হৈছে ই "মুক্ত" অৰ্থাৎ সকলোৱে ইয়াত শব্দাৰ্থ যোগ কৰিব পাৰে আৰু বিনামূল্যে অবাধ ব্যৱহাৰ কৰিব পাৰে। ৰাইজৰ দ্বাৰা ৰাইজৰ কাৰণে সৃষ্ট এই অভিধানক সেয়ে "গণশব্দকোষ" বোলা হৈছে।

আহক, আপুনিও ইয়াত যোগদান কৰক। অসমীয়াত লিখিবৰ কাৰণে চফ্টৱেৰ ইয়াত পাব। অন্য চফ্টৱেৰ বা সহায়ৰ কাৰণে ইয়াত চাওক।
বিশ্বাস স্বৰূপম

শিৱৰ মূৰ্তি, যাক বিশ্বাসৰ মূৰ্তি বা বিশ্বাস স্বৰূপম বুলি জনা যায়, ভাৰতৰ ৰাজস্থানৰ নাথদ্বাৰাত নিৰ্মিত হিন্দু দেৱতা শিৱৰ এটা প্ৰতিমূৰ্তি।

বিৱৰণ

মূৰ্তিটোত শিৱক এখন ভৰিৰ ওপৰত আন এখন ভৰি তুলি বহি থকা অৱস্থাত বাওঁহাতত ত্ৰিশূল লৈ থকা অৱস্থাত চিত্ৰিত কৰা হৈছে। শিৱৰ বাওঁ ভৰিখন সোঁ ভৰিৰ আঁঠুৰ ওপৰত থোৱা হৈছে। মুখৰ ভাব উদাসীন, ধ্যানমগ্ন। প্ৰতিমূৰ্তিটোৰ এটা স্পষ্ট তাম্ৰ প্ৰলেপ দেখা যায়। দুটা দৃশ্যকোণৰ পৰা চাৰিওফালৰ গ্ৰাম্য অঞ্চলৰ বিশাল দৃশ্য দেখা যায়। ২০১১ চনত এই মূৰ্তিটোৰ আৰ্হি প্ৰস্তুতিৰ কাম আৰম্ভ হৈছিল, ২০১৬ চনত নিৰ্মাণ আৰম্ভ হৈছিল আৰু ২০২০ চনত সম্পূৰ্ণ হৈছিল। সামগ্ৰিকভাৱে মূৰ্তিটোৰ উচ্চতা ৩৬৯ ফুট (১১২ মিটাৰ); বেদীটো ১১০ ফুট (৩৪ মিটাৰ) ওখ। ২০ কিলোমিটাৰ (১২ মাইল) দূৰৰ পৰা এই মূৰ্তিটো দেখা যায়।

মূৰ্তিটোৰ ভিতৰত এটা প্ৰদৰ্শনী হলৰ লগতে ২০ ফুট (৬.১ মিটাৰ), ১১০ ফুট (৩৪ মিটাৰ) আৰু ২৭০ ফুট (৮২ মিটাৰ) উচ্চতাত লিফটৰ দ্বাৰা প্ৰৱেশ কৰিব পৰা ৰাজহুৱা দৰ্শন গেলেৰী আছে। এই স্থানত শিৱৰ বলধ নন্দীৰ মূৰ্তি সন্নিৱিষ্ট কৰা হৈছে, যাৰ উচ্চতা ২৫ ফুট (৭.৬ মিটাৰ) আৰু দীঘল ৩৭ ফুট (১১ মিটাৰ)। ১৬ একৰ মাটিত পাৰ্কিঙৰ সুবিধা, তিনিখন বনৌষধি বাগিচা, ফুড ক'ৰ্ট, লেজাৰ ফোয়াৰা আৰু হস্তশিল্পৰ দোকান,

নিৰ্মাণ

ভাৰতীয় ব্যৱসায়ী মদন পালিৱালে এই প্ৰতিমূৰ্তিটোৰ পৰোকল্পনা কৰিছিল আৰু নিৰ্মাণ কৰিছিল শ্বপুৰজী পল্লোঞ্জীয়ে। বিশ্বাসৰ মূৰ্তি নামে জনাজাত শিৱৰ এই মূৰ্তিটোৰ ভাস্কৰ্য ৰূপ দিছিল ’মূৰ্তিকাৰ’ নৰেশ কুমাৱতে। গঠনটো বেৰৰ ভিতৰৰ এটা শক্তিশালী চিমেণ্টৰ কংক্ৰিট স্তৰেৰে গঠিত যাৰ চাৰিওফালে এটা গাঁথনিগত ষ্টীলৰ কাঠামো আছে, যিটো নিজেই এটা ঢালাই কৰা অতি উচ্চ-কাৰ্যক্ষম কংক্ৰিটৰ বাহিৰৰ অংশৰে আগুৰি আছে। পৃষ্ঠত তৰলীকৃত জিংক স্প্ৰে কৰা হৈছিল, তাৰ পিছত তামৰ আৱৰণ দিয়া হৈছিল।

তথ্য সূত্ৰ

শ্ৰেণী:স্থাপত্য
শ্ৰেণী:আধুনিক যুগ
শ্ৰেণী:ভাৰতৰ পৰ্যটনস্থলী
প্ৰবোধ চন্দ্ৰ গোস্বামী

প্ৰবোধ চন্দ্ৰ গোস্বামী মংগলদৈ মহাবিদ্যালয়ৰ প্ৰাক্তন অধ্যক্ষ৷ তেওঁৰ “বিকাশ সজাগতা-বিশ্লেষণ আৰু শিক্ষা-সংস্কাৰ” গ্ৰন্থখন বাণী প্ৰকাশ প্ৰাইভেট লিমিটেডে ১৯৯৪ চনত প্ৰকাশ কৰে৷

উদ্ধৃতিসমূহ

গতিশীলতা আৰু সমন্বয়ৰ যোগেদিহে সম্ভৱ বিকাশ, বিকাশৰ ফলতহে হয় আত্মোপলব্ধি আৰু আত্মোপলব্ধিৰ মাজতহে আছে জীৱনৰ লক্ষ্য আৰু কৰ্মৰো সমাপ্তিহীন সমাপ্তি।
অভাৱ সজাগতাৰ ফল স্বৰপে যি জটিল সমাজ অপৰিহাৰ্য হৈ পৰিছে, তাত শান্তি আৰু শৃংখলাৰে বাস কৰিবলৈ আৰু তাৰ প্ৰতিযোগিতাৰ মাজত তিষ্ঠি থাকিবলৈ হ’লে ব্যক্তি কিছুমান বিশেষ মনোবৃত্তি, নৈতিকতা আৰু কাৰ্যদক্ষতা সম্পন্ন হ’ব লাগিব। এইবোৰ অৰ্জনৰ ব্যৱস্থা শিক্ষানুষ্ঠানবোৰত থকা উচিত।
সাধাৰণ জ্ঞানৰ মূল বস্তু হৈছে সমাজত চাৰিওফালে কি ঘটিছে, সমাজ কি দৰে চলিছে ইত্যাদিৰ প্ৰতি সচেতনতা আৰু সেই অৰ্থে সংবাদ পত্ৰ বা অন্যান্য মূল পুস্তক (reference books) পঢ়াৰ আগ্ৰহ আৰু অভ্যাস। এনে সচেতনতা, আগ্ৰহ আৰু অভ্যাস সৃষ্টিৰ মানদণ্ডৰেহে জুখিব লাগে সাধাৰণ জ্ঞানৰ মান— ৰাষ্ট্ৰপতিৰ নাম লিখিব পৰা নোৱাৰাৰে নিশ্চয় নহয়। মুখস্থৰ মাধ্যমত সাধাৰণ জ্ঞান বিস্তাৰ কৰাৰ বাবদ আজিও ভাৰতৰ ৰাষ্ট্ৰপতি বহু স্কুলত হৈ আছে ৰাজেন্দ্ৰ প্ৰসাদ।
জীৱৰ বিকাশেই হওক অথবা ভাবৰ বিকাশেই হওক, ব্যক্তিৰ বিকাশেই হওক অথবা সমাজৰ বিকাশেই হওক, সকলো প্ৰকাৰ বিকাশৰ মাজত সদায়ে নিহিত আছে উন্মেষ আৰু উন্মাদনা, সৃষ্টি-আকাংক্ষা আৰু সৃষ্টি, সমন্বয় আৰু বৃদ্ধি। উন্মেষৰ উন্মাদনাক দায়িত্বশীল কৰিবলৈ আছে সৃষ্টি-আকাংক্ষা আৰু সৃষ্টিৰ বৃদ্ধিক সমস্যামুক্ত কৰিবলৈ আছে সমন্বয়ৰ ভাবধাৰা। অৱশ্যে, সৃষ্টি আকাংক্ষা নোহোৱাকৈও উন্মাদনাৰ মাজতে সৃষ্টি সম্ভৱপৰ। কিন্তু, তেনে সৃষ্টি সদায়ে অবাঞ্ছিত। ব্যক্তিৰ ক্ষেত্ৰত কামজ উন্মাদনাই অবৈধ আৰু অবাঞ্ছিত সন্তানৰ জন্ম যেনেদৰে দিব পাৰে, ৰাষ্ট্ৰীয় ক্ষেত্ৰত দায়িত্ব পালনৰ বাবে কৰ্মবিমুখ অভাৱ-সজাগতাজনিত উন্মাদনাই তেনেদৰে দূৰ্নীতি, বিৰোধ আৰু বিসংগতিও সৃষ্টি কৰে৷
বিকাশৰ বাবে পৰিৱৰ্তন, আনকি উন্নয়নো যথেষ্ট নহয়। তাৰ বাবে আৱশ্যক চৰিত্ৰৰ লগত কৰ্মৰ সংযোগ স্থাপন। কৰ্ম আমি কৰিব লাগিব চাৰিত্ৰিক বিকাশৰ উদ্দেশে। চাৰিত্ৰিক বিকাশৰ আদৰ্শ যদি আমাৰ কৰ্মই সৃষ্টি কৰিবলৈ অক্ষম হয়, তেন্তে আমাৰ কৰ্ম উন্নয়নকাৰক হৈও বিক্ষিপ্ত, পাৰস্পৰিক সম্পৰ্কহীন আৰু অৰ্থহীন হ’বলৈ বাধ্য। উন্নয়ন সত্বেও আমাৰ ব্যক্তিগত আৰু সামাজিক জীৱন আজি অস্থিৰ আৰু অৱসাদযুক্ত, প্ৰেৰণাহীন অথচ সমস্যাপূৰ্ণ। কিয়নো চাৰিত্ৰিক বিকাশৰ আদৰ্শৰ লগত উন্নয়ন আজিও সম্পৰ্কবৰ্জিত হৈ আছে।

উৎস

শ্ৰেণী:অসমৰ ব্যক্তি
শ্ৰেণী:লেখক
শ্ৰেণী:শিক্ষক
চীনৰ পৌৰাণিক কাহিনীত চৰাই

]]ৰ পৰা।

]] ত।

চীনা পৌৰাণিক কাহিনী আৰু কিংবদন্তিৰ চৰাইবোৰ অসংখ্য প্ৰকাৰৰ আৰু এই ক্ষেত্ৰত অতি গুৰুত্বপূৰ্ণ। কিছুমান স্পষ্টভাৱে প্ৰকৃত চৰাইৰ ওপৰত ভিত্তি কৰি তৈয়াৰ কৰা হৈছে, আন কিছুমান স্পষ্টভাৱে নহয় আৰু কিছুমান ইয়াৰ মাজত। পৌৰাণিক বৰ্ধনৰ সৈতে প্ৰকৃত ধৰণৰ চৰাইৰ উদাহৰণ ক্ৰেন। ক্ৰেনবোৰ অমৰত্বৰ সৈতে জড়িত, আৰু ইয়াক জিয়ান অমৰলৈ ৰূপান্তৰিত হ'ব পাৰে, বা ইহঁতৰ পিঠিত অমৰক ফেৰীলৈ লৈ যাব পাৰে। ভাৰমিলিয়ন চৰাই দক্ষিণৰ আইকনিক। কেতিয়াবা ফেংহুয়াঙৰ লগত বিভ্ৰান্ত হোৱা দক্ষিণৰ ভাৰমিলিয়ন চৰাইটো জুইৰ সৈতে জড়িত। পেং আছিল বিশাল কুন মাছৰ এটা বিশাল চৰাইৰ পৰ্যায়। জিংৱেই হৈছে এটা পৌৰাণিক চৰাই যিয়ে অক্লান্ত দৃঢ়তাৰ প্ৰতীক হিচাপে সাগৰক ডাল-পাত আৰু শিলগুটিৰে ভৰাই তুলিবলৈ চেষ্টা কৰে। কিংনিয়াও আছিল ছি ৱাংমুৰ দূত বা দাস।

নাম আৰু অনুবাদ

লিখিত আৰু কথিত চীনা জাতৰ বিভিন্ন চৰিত্ৰৰ গ্ৰাফ আৰু শব্দ থাকে যিয়ে চীনৰ পৌৰাণিক আৰু কিংবদন্তি চৰাইক প্ৰতিনিধিত্ব কৰে।

ব্যৱহৃত চীনা আখৰ বা গ্ৰাফসমূহ সময়ৰ লগে লগে কেলিগ্ৰাফিক বা প্ৰকাৰগতভাৱে ভিন্ন হৈছে। ঐতিহাসিকভাৱে চৰাইৰ বাবে মূল সাধাৰণ আখৰসমূহ হ'ল niǎo (鸟; 鳥) আৰু আনটো মূল "চৰাই" শব্দ / আখৰৰ গ্ৰাফ zhuī (隹)। বহুতো নিৰ্দিষ্ট চৰিত্ৰ এই দুটা ৰেডিকেলৰ ওপৰত ভিত্তি কৰি গঢ় লৈ উঠিছে; অৰ্থাৎ, এটা বা আনটো ৰেডিকেলক অধিক জটিল চৰিত্ৰৰ গ্ৰাফত গঠন কৰা, উদাহৰণস্বৰূপে পেং চৰাইৰ ক্ষেত্ৰত (鹏; 鵬): দুয়োটা ক্ষেত্ৰতে, niǎo চৰিত্ৰৰ এটা সংস্কৰণ সোঁফালে ৰেডিকেলাইজ কৰা হয়।

আধুনিক উচ্চাৰণ বেলেগ বেলেগ আৰু প্ৰাচীন উচ্চাৰণ সম্পূৰ্ণৰূপে উদ্ধাৰযোগ্য নহয়। কেতিয়াবা পৌৰাণিক বা কিংবদন্তি চৰাইৰ বাবে চীনা শব্দত "চৰাই"ৰ উচ্চাৰিত নামৰ লগত সংযুক্ত "চৰাই"ৰ বাবে এটা সাধাৰণ শব্দ অন্তৰ্ভুক্ত কৰা হয়; এটা উদাহৰণ হ'ব Zhenniao, যাক Zhen নামেৰেও জনা যায়: জেন প্লাছ নিয়াওৰ সংমিশ্ৰণৰ অৰ্থ হ'ল "জেন চৰাই"; এইদৰে, "Zhenniao" "Zhen চৰাই" বা কেৱল "Zhen" হিচাপে একে.

বিশেষকৈ চীনা ভাষাতো কিছু পৰিমাণে অস্পষ্টতা থকাৰ কথা বিবেচনা কৰিলে কিংবদন্তি আৰু পৌৰাণিক চৰাইৰ বাবে চীনা শব্দৰ ইংৰাজী ভাষালৈ অনুবাদ কৰাটো কঠিন। কিছুমান ক্ষেত্ৰত ধ্ৰুপদী চীনা শব্দটো স্পষ্টভাৱে বৰ্ণনাত্মক শব্দ। আন কিছুমান ক্ষেত্ৰত ধ্ৰুপদী চীনা শব্দটো স্পষ্টভাৱে উক্ত চৰাইটোৰ কথিত শব্দৰ ওপৰত ভিত্তি কৰি তৈয়াৰ কৰা হৈছে; অৰ্থাৎ যিটোক অনোমেট’পইয়া বুলি জনা যায়।
কিন্তু প্ৰায়ে ই ইমান সহজ নহয়।

শুভ চৰাই

অতি শুভ চৰাইসমূহৰ ভিতৰত ফেং, ফেংহুয়াং আৰু লুয়ান আদি অন্যতম।

প্ৰতীকীভাৱে প্ৰতিনিধিত্বমূলক চৰাই

চীনা কিংবদন্তি আৰু পৌৰাণিক কাহিনীৰ কিছুমান চৰাইয়ে কম বেছি পৰিমাণে বিমূৰ্ত প্ৰকৃতিৰ বিভিন্ন ধাৰণাক প্ৰতীক বা প্ৰতিনিধিত্ব কৰে।

জুকে বা ভাৰ্মিলিয়ন চৰাইয়ে প্ৰতীকীভাৱে দক্ষিণৰ কাৰ্ডিনেল দিশটোক প্ৰতিনিধিত্ব কৰে। ই ৰঙা আৰু wu xing "উপাদান" জুইৰ সৈতে জড়িত।

জিংৱেই চৰাইটোৱে দৃঢ়তা আৰু অধ্যৱসায়ক প্ৰতিনিধিত্ব কৰে, আনকি আপাত দৃষ্টিত অতিমাত্ৰা বিপদৰ সন্মুখীন হৈও।

কিছুমান চৰাইয়ে গোত্ৰ বা অন্যান্য সামাজিক গোটৰ টটেম বা প্ৰতিনিধিত্বমূলক প্ৰতীক হিচাপে কাম কৰিব পাৰে।

চীনৰ পৌৰাণিক কাহিনীৰ প্ৰতীকবাদৰ বাবে বিয়নিয়াও এটা গুৰুত্বপূৰ্ণ চৰাই, এই চৰাইটোৰ বাবে ছবি আৰু প্ৰতীকতা চীনৰ সমগ্ৰ অঞ্চলতে পৃথক। কিছুমান বিশেষ গ্ৰাম্য সম্প্ৰদায়ত বিয়নিয়াও কেৱল ঐক্যৰ প্ৰতীক নহয় বৰঞ্চ কৃষি সমৃদ্ধি আৰু সাম্প্ৰদায়িক মংগলৰ সৈতে জড়িত এক প্ৰতীক। ইয়াত কেতিয়াবা সৌভাগ্যৰ বাবে লিংকড উইং বাৰ্ড বা তাবিজৰ ছবিও সন্নিবিষ্ট কৰা হৈছে।

তথ্যসূত্ৰ

শ্ৰেণী:লোকবিশ্বাস
কাঞ্চিপুৰম ৰেচম শাৰী

কাঞ্চিপুৰম ৰেচম শাৰী ভাৰতৰ তামিলনাডুৰ কাঞ্চিপুৰম অঞ্চলত তৈয়াৰী এক প্ৰকাৰৰ ৰেচম শাৰী। এই শাৰীবোৰ তামিলনাডু, কেৰালা, কৰ্ণাটক আৰু অন্ধ্ৰপ্ৰদেশৰ বেছিভাগ মহিলাই কইনা আৰু বিশেষ অনুষ্ঠানৰ শাৰী হিচাপে পিন্ধে। ইয়াক ভাৰত চৰকাৰে ২০০৫–২০০৬ চনত ভৌগোলিক ইংগিত হিচাপে স্বীকৃতি দিছে।

২০০৮ চনলৈকে প্ৰায় ৫,০০০ পৰিয়াল শাৰী উৎপাদনৰ সৈতে জড়িত আছিল।
এই অঞ্চলত ২৫টা ৰেচম আৰু কপাহী সূতাৰ উদ্যোগ আৰু ৬০টা ৰং কৰা ইউনিট আছে।

বোৱা

শাৰীবোৰ বিশুদ্ধ তুঁহ ৰেচমৰ সূতাৰ পৰা বোৱা হয়। কাঞ্চিপুৰম শাৰী তৈয়াৰ কৰাত ব্যৱহাৰ কৰা বিশুদ্ধ তুঁহৰ ৰেচম আৰু জাৰী দক্ষিণ ভাৰতৰ পৰা আহে। কাঞ্চিপুৰম শাৰী বোৱাৰ বাবে তিনিটা শ্বাটল ব্যৱহাৰ কৰা হয়। বয়নকাৰীয়ে সোঁফালে কাম কৰাৰ বিপৰীতে তেওঁৰ সহায়কে বাওঁফালৰ শ্বাটলত কাম কৰে। সীমাৰ ৰং আৰু ডিজাইন সাধাৰণতে শৰীৰৰ পৰা যথেষ্ট পৃথক। যদি মুণ্ডী (শাড়ীৰ ওলমি থকা মূৰ) বেলেগ ছাঁত বোৱা হয়, তেন্তে প্ৰথমে পৃথকে পৃথকে বোৱা হয় আৰু তাৰ পিছত শাড়ীৰ লগত সূক্ষ্মভাৱে সংযোগ কৰা হয়।
প্ৰকৃত কাঞ্চিপুৰম ৰেচম শাৰীত শৰীৰ আৰু সীমা পৃথকে পৃথকে বোৱা হয় আৰু তাৰ পিছত একেলগে আন্তঃসংলগ্ন কৰা হয়। গাঁঠিটো ইমান মজবুতকৈ বোৱা হৈছে যে শাৰীবোৰ ফালিলেও সীমা বিচ্ছিন্ন নহয়। সেইটোৱে কাঞ্চিভাৰম ৰেচমৰ শাৰীবোৰক আনবোৰৰ পৰা পৃথক কৰে।

ডিজাইন

শাৰীবোৰৰ বহল কনট্ৰাষ্ট সীমাৰেখাৰ বাবে পৃথক। মন্দিৰৰ সীমা, চেক, ডাঠ আৰু ফুলৰ (বুটা) কাঞ্চিপুৰমৰ শাৰীত পোৱা পৰম্পৰাগত ডিজাইন। এইবোৰ হৈছে ৰাজা ৰবি বৰ্মাৰ চিত্ৰ আৰু মহাভাৰত আৰু ৰামায়ণৰ মহাকাব্য প্ৰদৰ্শন কৰা চহকী বোৱা মুণ্ডি থকা শাৰী। কামৰ জটিলতা, ৰং, আৰ্হি, জাৰি (সোণৰ সূতা) আদিৰ দৰে ব্যৱহৃত সামগ্ৰীৰ ওপৰত নিৰ্ভৰ কৰি কাঞ্চিপুৰম শাড়ীৰ খৰচ বহু পৰিমাণে ভিন্ন হয়।

তাৎপৰ্য্য

গধুৰ ৰেচম আৰু সোণৰ কাপোৰেৰে বোৱা কাঞ্চিপুৰম শাৰীক বিশেষ বুলি গণ্য কৰা হয় আৰু ইয়াক অনুষ্ঠান আৰু উৎসৱ-উৎসৱত পিন্ধা হয়।

ভৌগোলিক ইংগিত

২০০৫ চনত তামিলনাডু চৰকাৰে কাঞ্চিপুৰম শাৰীৰ বাবে ভৌগোলিক ইংগিতৰ বাবে আবেদন কৰে। ভাৰত চৰকাৰে ২০০৫-০৬ চনৰ পৰা ইয়াক আনুষ্ঠানিকভাৱে ভৌগোলিক ইংগিত হিচাপে স্বীকৃতি দিছিল।

জনপ্ৰিয় সংস্কৃতিত

২০০৮ চনত মুক্তি পোৱা তামিল ছবি কাঞ্চিৱৰামত কাঞ্চিপুৰমৰ ৰেচম শিপিনীৰ সংগ্ৰামৰ চিত্ৰণ কৰা হৈছে।

তথ্য সংগ্ৰহ

শ্ৰেণী:বস্ত্ৰ
শ্ৰেণী:ভৌগোলিক স্বীকৃতি
লিংগ (অসমীয়া ব্যাকৰণ)

লিংগ (ইংৰাজী: Gender) শব্দৰদ্বাৰা স্ত্ৰী-পুৰুষৰ ভেদ প্ৰকাশ কৰা হয়। ব্যাকৰণগত দিশত, বিশেষ্য আৰু তাৰ সংশ্লিষ্ট শব্দসমূহৰ বাবে লিংগৰ নিৰূপণ বাক্য গঠন আৰু শব্দৰ ৰূপান্তৰত গুৰুত্বপূৰ্ণ ভূমিকা পালন কৰে।

লিংগৰ প্ৰধান প্ৰকাৰ

অসমীয়া ভাষাত সাধাৰণকৈ চাৰিটা লিংগৰ কথা আলোচনা কৰা হয় — পুংলিংগ, স্ত্ৰীলিংগ, ক্লীবলিংগ, আৰু উভয় লিংগ। এই বিভাগসমূহৰ সংজ্ঞা আৰু উদাহৰণ তলত দিয়া হল।

১. পুংলিংগ (Masculine Gender)

পুৰুষ বা পুৰুষজাতি প্ৰকাশ কৰা শব্দক পুংলিংগ বোলে।
উদাহৰণ: দেউতা, পিতা, ভাই, পুত্ৰ, ৰজা।

২. স্ত্ৰীলিংগ (Feminine Gender)

স্ত্ৰী বা মহিলা প্ৰকাশ কৰা শব্দক স্ত্ৰীলিংগ বোলা হয়।
উদাহৰণ: মাতৃ, আই, বৌ, ৰাণী, লেখিকা।

৩. ক্লীবলিংগ (Neuter Gender)

যিসকল শব্দত পুৰুষ-স্ত্ৰী দুয়োটাপ্ৰকাৰৰ ভেদ প্ৰকাশ নোহোৱা হয় বা যিবোৰ অজৈৱ বস্তু, স্থান, বস্তু-সামগ্ৰী আদি বুজায় সেইবোৰ ক্লীবলিংগত (নিউটাৰ) পৰে।
উদাহৰণ: কিতাপ, ঘৰ, নদী, গাখীৰ।

৪. উভয় লিংগ (Common Gender)

কিছুমান প্ৰাণী বা সত্তা যিবোৰ এজন বা এজনী হিচাপে ব্যৱহাৰ কৰিব পৰা যায় — অৰ্থাৎ একে নাম দুয়ো লিংগত ব্যৱহাৰ কৰিব পৰা যায় — সেইবোৰক উভয়/কমন লিংগত ধৰা হয়।
উদাহৰণ: মানুহ, শিশু, হাঁহ, কুকুৰ (সাধাৰণ ৰূপত)।

লিংগ নিৰূপণৰ নীতি আৰু নিয়ম

প্ৰাণীবাচক বিশেষ্যসমূহত সাধাৰণতে লিংগভেদ দেখা যায়, কিন্তু অজৈৱ বস্তু, পৰিমাণ, গুণ ইত্যাদিত সাধাৰণতে ক্লীৱ বা নিৰপেক্ষ ৰূপ থাকে।

অসমীয়া কিছুমান গ্ৰামাৰ-গ্ৰন্থত কোৱা হৈছে—ঐতিহাসিক বা প্ৰচলিত দিশৰপৰা বাস্তৱতে কেতিয়াবা মাত্ৰ দুটা (পুং আৰু স্ত্ৰী) লিংগৰ উল্লেখ পোৱা যায়; তথাপি আধুনিক শিক্ষাব্যৱস্থাত আৰু পাঠ্যপুথিত চাৰিটা ভাগৰ আলোচনা ব্যাপকভাবে স্বীকৃত।

লিংগ পৰিৱৰ্তনৰ নিয়ম

অসমীয়াত বহু শব্দত নিয়মীয়া প্ৰত্যয় যোগৰপৰা পুংলিংগৰপৰা স্ত্ৰীলিংগৰ ৰূপ সৃষ্টি কৰা যায়। উদাহৰণস্বৰূপে কিছুমান নিয়ম আৰু উদাহৰণ—
কিছুমান পুংলিংগ বাচক শব্দৰ পিছত বিশেষ প্ৰত্যয় (যেনে ‘-ি’, ‘-ী’, ‘-া’) যোগ কৰি স্ত্ৰীলিংগ পৰিৱৰ্তন কৰা হয়। উদাহৰণ: মামা → মামী; বেঙা → বেঙী।
কিছুমান যুগ্ম তালিকা আৰু শব্দযোৰত স্বৰূপান্তৰকদ্বাৰা বিপৰীত লিঙ্গৰ সৃষ্টি দেখা যায়।

বিশেষ পৰ্যবেক্ষণ

বহু আটাইতকৈ প্ৰাচীন ব্যাকৰণগ্ৰন্থ বা লোকশৈলীত লিংগৰ বৰ্ণনা ভিন্ন-ভিন্ন ৰূপত পোৱা যায়; কেতিয়াবা তৎসম শব্দৰ সম্পৰ্কত সংস্কৃত লিংগ প্ৰভাৱ লক্ষ্য কৰা যায়।

উল্লেখযোগ্য উৎস

তথ্যসূত্ৰ

শ্ৰেণী:অসমীয়া ব্যাকৰণ
নীতিন গাডকাৰী

নীতিন জয়ৰাম গাডকাৰী (; জন্ম ২৭ মে' ১৯৫৭) এগৰাকী ভাৰতীয় ৰাজনীতিবিদ আৰু উদ্যোগপতি। তেওঁ বৰ্তমান ভাৰতৰ পথ পৰিবহন আৰু ৰাষ্ট্ৰীয় ঘাইপথ মন্ত্ৰী আৰু ক্ষুদ্ৰ, লঘু আৰু মধ্যমীয়া উদ্যোগ মন্ত্ৰী। তেওঁ ২০১৯ চনৰ লোকসভা নিৰ্বাচনত নাগপুৰ লোকসভা সমষ্টিৰ পৰা দ্বিতীয়বাৰৰ বাবে নিৰ্বাচিত হৈছিল। তেওঁ ২০১০ চনৰ পৰা ২০১৩ চনলৈ ভাৰতীয় জনতা পাৰ্টিৰ ৰাষ্ট্ৰীয় অধ্যক্ষ পদত অধিষ্ঠিত আছিল। তেওঁ ইয়াৰ আগতে মহাৰাষ্ট্ৰ চৰকাৰৰ গড়কাপ্তানী বিভাগৰ মন্ত্ৰী আছিল। তেওঁ নৰেন্দ্ৰ মোদীৰ প্ৰথম মন্ত্ৰীসভাত জলসম্পদ, নদী উন্নয়ন আৰু গংগা পুনঃজাগৰণ মন্ত্ৰী, পথ পৰিবহন ৰাষ্ট্ৰীয় ঘাইপথ মন্ত্ৰী, খোৱাপানী আৰু স্বচ্ছতা মন্ত্ৰী, পঞ্চায়তী ৰাজ মন্ত্ৰী আদি পদত অধিষ্ঠিত আছিল।

তথ্য উৎস

বাহ্যিক সংযোগ

লোকসভাৰ ৱেবচাইটত জীৱনী
ব্যক্তিগত ৱেবচাইট

শ্ৰেণী:ভাৰত চৰকাৰৰ মন্ত্ৰী
শ্ৰেণী:ভাৰতীয় ৰাজনীতিবিদ
ৰাস্কিন বণ্ড

ৰাস্কিন বণ্ড (; জন্ম ১৯ মে' ১৯৩৪) এজন ইংৰাজ মূলৰ ভাৰতীয় লেখক। ১৯৯২ চনত তেওঁ নিজৰ চুটিগল্পৰ সংকলন আৱাৰ ট্ৰিজ ষ্টিল গ্ৰ' ইন ডেহৰাৰ বাবে সাহিত্য অকাডেমি বঁটা লাভ কৰিছিল। শিশু সাহিত্যৰ প্ৰতি তেওঁৰ অৱদানৰ বাবে ১৯৯৯ চনত তেওঁ পদ্মশ্ৰী উপাধিৰে আৰু ২০১৪ চনত পদ্মভূষণ উপাধিৰে বিভূষিত হয়। তেওঁ নিজৰ পালিত পৰিয়ালৰ সৈতে মুচৌৰীৰ কাষৰ লেণ্ডৰত বাস কৰে। বণ্ডৰ সিংহভাগ লেখনিয়েই তেওঁ বাল্যকালছোৱা কটোৱা হিমালয়ৰ পাদদেশৰ পাৰ্বত্য নিবাসসমূহৰদ্বাৰা অনুপ্ৰাণিত। ১৭ বছৰ বয়সতে বণ্ডে তেওঁৰ প্ৰথমখন উপন্যাস দ্য ৰূম অন দ্য ৰূফ লিখিছিল যিখন তেওঁৰ ২১ বছৰ বয়স হওঁতে প্ৰকাশিত হৈছিল। উপন্যাসখন সম্পূৰ্ণৰূপে ডেৰাডুনৰ তেওঁৰ মূধচত থকা সৰু ভাড়াতীয়া কোঠালিটো আৰু বন্ধুবৰ্গৰ সৈতে হোৱা অভিজ্ঞতাৰ ওপৰত আধাৰিত আছিল। সেই সময়ৰ পৰা তেওঁ এতিয়ালৈকে তিনি শতাধিক চুটিগল্প, ৰচনা আৰু ভেগৰেণ্টছ ইন দ্য ভেলী, দ্য ব্লু আম্ব্ৰেলা, ফানি চাইড আপ, এ ফ্লাইট অফ পিজনছ আদি উপন্যাস আৰু ত্ৰিশখনতকৈও অধিক শিশুগ্ৰন্থ ৰচনা কৰিছে। তেওঁৰ আত্মজীৱনীৰো দুটা খণ্ড প্ৰকাশ পাইছে। চিনছ ফ্ৰম এ ৰাইটাৰ্ছ লাইফত এংলো-ইণ্ডিয়াত তেওঁৰ সময়বোৰৰ কথা বৰ্ণিত হৈছে; দ্য লেম্প ইজ লিট বণ্ডৰ ৰচনা আৰু তেওঁৰ কাকতৰ লেখনিৰ এক সংকলন।

উদ্ধৃতিসমূহ

আৰু যেতিয়া সকলো যুদ্ধ শেষ হ'ব, পখিলা এটা তেতিয়াও ধুনীয়া হৈ থাকিব।
হাঁহিবলৈ আৰু দয়ালু হ'বলৈ সক্ষম হোৱাই একমাত্ৰ বস্তু যি মানুহক পশুতকৈ উন্নত কৰি তোলে।
সকলো গৌৰৱ আৰম্ভণি কৰাৰ সাহসৰ পৰা আহে।
পৃথিৱীখন আৰু ইয়াত থকা সকলোবোৰ হেৰুওৱাৰ এটা নিশ্চিত উপায় হ'ল ইয়াক খামুচি ধৰিবলৈ চেষ্টা কৰা।
ঠাণ্ডা বতৰে আপোনাৰ কোটচোলাটো নতুন নে পুৰণি তাক বিচাৰ নকৰে।
মোৰ শৈশৱকালটো বৰ অকলশৰীয়া আছিল আৰু ইয়েই মোক এটি শিশুক অধিক ভালদৰে বুজি পোৱাত সহায় কৰে।
যৌৱন কাল হ’ল আশা, বিশ্বাস আৰু অভ্যাস গঢ়ি তোলাৰ সময়।

উৎস

বাহ্যিক সংযোগ

Category:ভাৰতীয় সাহিত্যিক